Document ID: 31997R0201

KOMISSION ASETUS (EY) N:o 201/97,
annettu 31 päivänä tammikuuta 1997,
naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä annetusta asetuksesta (EY) N:o 1445/95 poikkeamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 805/68 (1), sellaisena kuin se on viimeksi muutettuna asetuksella (EY) N:o 2222/96 (2), ja erityisesti sen 9 ja 13 artiklan,
sekä katsoo, että
naudanliha-alan tuonti- ja vientitodistusjärjestelmän soveltamista koskevista yksityiskohtaisista säännöistä sekä asetuksen (ETY) N:o 2377/80 kumoamisesta 26 päivänä kesäkuuta 1995, annetun asetuksen (EY) N:o 1445/95 (3), sellaisena kuin se on viimeksi muutettuna asetuksella (EY) N:o 135/97 (4), 12 artiklan 6 kohdassa säädetään, että Amerikan yhdysvaltoihin vientituen avulla vietävää naudanlihaa koskevat vientitodistushakemukset on jätettävä kunkin vuosineljänneksen kymmenen ensimmäisen päivän aikana; naudanliha-alan vientitukien ennakolta vahvistamisen keskeyttämisestä 6 päivänä tammikuuta annetussa komission asetuksessa (EY) N:o 5/97 (5) ja naudanliha-alaan kuuluvien tuotteiden vientitodistushakemusten hylkäämisestä 14 päivänä tammikuuta 1997 annetussa komission asetuksessa (EY) N:o 49/97 (6) keskeytetään tammikuun kymmenenä ensimmäisenä päivänä jätettyjen vientitodistushakemusten jättäminen ja hakemukset hylätään; on säädettävä mahdollisimman nopeasti uudesta hakuajasta vientitodistuksille, jotka koskevat vientiä Amerikan yhdysvaltoihin vuoden 1997 ensimmäisellä vuosineljänneksellä, ja
tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
1. Poiketen siitä, mitä asetuksen (EY) N:o 1445/95 12 artiklan 6 kohdassa säädetään, vuoden 1997 ensimmäistä vuosineljännestä koskevat vientitodistushakemukset voidaan jättää ainoastaan helmikuun 1997 kymmenen ensimmäisen päivän aikana.
2. Poiketen siitä, mitä asetuksen (EY) N:o 1445/95 12 artiklan 9 kohdassa säädetään, 1 kohdassa tarkoitettuihin hakemuksiin liittyvät vientitodistukset annetaan 21 päivänä helmikuuta 1997.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 31 päivänä tammikuuta 1997.

Labels: 3
17
18